钦定古今图书集成/明伦汇编/官常典/第634卷 > 席法友
## 钦定古今图书集成/明伦汇编/官常典/第634卷 > 席法友

按《魏书》本传：“法友，安定人也。景明初，拜冠军将军、豫
州刺史、苞信县开国伯，食邑千户。始叔业卒后，法友
与裴植追成叔业志。淮南克定，法友有力焉。寻转冠军将军、华州刺史，未拜，改授并州刺史。岁馀，代还。萧
衍遣将杨公则寇扬州，假法友征卤将军以讨之。法
友未至而公则败走。后假法友前将军，持节为别将”，
出淮南，欲解朐山之围。《法友》始渡淮而《朐山》败没，遂
停散十年。恬静自处，不竞势利。世宗末，以本将军除
济州刺史，在州廉和著称。又徙封乘氏。肃宗初，拜光
禄大夫。熙平二年卒。赠平西将军、秦州刺史。赠帛三
百匹，谥“襄侯。”